CELEX: 62020CN0518R(01)
Language: da
Date: 2021-05-03 00:00:00
Title: Berigtigelse til meddelelse til Tidende i sag C-518/20 (EUT C 19 af 18.1.2021)

3.5.2021   
            
            
               DA
            
            
               Den Europæiske Unions Tidende
            
            
               C 163/44
            
         
      Berigtigelse til meddelelse til Tidende i sag C-518/20
      (
            Den Europæiske Unions Tidende C 19 af 18. januar 2021
         )
      (2021/C 163/56)
      I meddelelse til Tidende i sag C-518/20, Fraport, skal teksten erstattes af følgende tekst:
      
         
            
               »Anmodning om præjudiciel afgørelse indgivet af Bundesarbeitsgericht (Tyskland) den 16. oktober 2020 — XP mod Fraport AG Frankfurt Airport Services Worldwide
               (Sag C-518/20)
               (2021/C 19/24)
               Processprog: tysk
               
                  Den forelæggende ret
               
               Bundesarbeitsgericht
               
                  Parter i hovedsagen
               
               
                  Revisionsappellant: XP
               
                  Revisionsindstævnt: Fraport AG Frankfurt Airport Services Worldwide
               
                  Præjudicielle spørgsmål
               
               
                           1)
                        
                        
                           Er artikel 7 i direktiv 2003/88 (1) og artikel 31, stk. 2, i Den Europæiske Unions charter om grundlæggende rettigheder til hinder for en fortolkning af en national lovbestemmelse som § 7, stk. 3, i Bundesurlaubsgesetz (ferielov for arbejdstagere, herefter »ferieloven«), hvorefter den endnu ikke udnyttede ret til årlig betalt ferie for en arbejdstager, som i løbet af ferieåret helt har mistet arbejdsevnen på grund af sygdom, men som — i det mindste delvist — ville have kunnet afholde sin ferie forud for sit tab af erhvervsevne, ved fortsat uafbrudt mistet arbejdsevne 15 måneder efter ferieårets udløb, også bortfalder i den situation, hvor arbejdsgiveren ikke med passende opfordringer og oplysninger faktisk har sørget for, at arbejdstageren er i stand til at afholde sin ferie?
                        
                     
                           2)
                        
                        
                           Såfremt det første spørgsmål besvares bekræftende: Er bortfald af retten i tilfælde af fortsat fuldstændigt tab af arbejdsevnen — under de foreliggende omstændigheder — også udelukket på et senere tidspunkt?«
                        
                     
         
      
      
         (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT 2003, L 299, s. 9)